Sandbu naturreservat

Sandbu naturreservat er et naturreservat i Sel kommune. Det består av et område ved vest for Gudbrandsdalslågen mellom Sjoa og Otta. En liten del av området, omtrent 20 dekar, ble vernet 4. september 1981, utvidet til 2 142,4 dekar 6. desember 2024. Reservatet inngår i verneplan for skogvern. Motorferdsel til lands og til vanns er forbudt, herunder landing og start med luftfartøy. Bruk av sykkel og hest og kjerre samt ridning er forbudt utenom på stier og på eksisterende traktorveger avmerket på vernekartet. Verneforskriften sier at formålet med vernet er «å bevare et område som a. inneholder truet, sjelden eller sårbar natur innenfor mange artsgrupper, særlig bergveggsarter av lav og karplanter. b. representerer bestemte typer natur i form av lite påvirket skog med stor variasjon fra furuskog med brannhistorikk, rik blandings-, bar- og lauvskog, inkludert rik almeskog, i tillegg til arealer med kalkrike bergvegger og bekkekløfter. Det er en målsetting å beholde verneverdiene i best mulig tilstand, og eventuelt videreutvikle dem.» Før desember 2024 For området som ble vernet i 1981 var formålet med vernet «å bevare en montan utforming av gråor-heggskog med en plantegeografisk interessant forekomst av alm.» Naturreservatet var en del av verneplan for edellauvskog/rike lauvskoger. Referanser